NTNU
Norges teknisk-naturvitenskapelige
Universitet
Godkjent uendret
av Styret 23.04.09

26.03.2009/BKR
PROTOKOLL
fra møte i Styret 26.03.2009, kl. 10.00 – 14.20
Møtested: Møterom 224, Hovedbygget, Gløshaugen

Deltakere:
Styret:Cand.jur. Marit Arnstad
Professor Håkon With Andersen
Student Vegar Lein Ausrød
Professor Rigmor Austgulen
Forskningsdirektør Ådne Cappelen
Kontorsjef Kristin DæhliAdm.dir. Jon Øyvind Eriksen
Siv.ing. Siri Beate Hatlen
Professor Svein Lorentzen
Student Sara Underland Mjelva
Post. doc. Lise Lyngsnes Randeberg

Administrasjonen:
Rektor Torbjørn Digernes
Prorektor Julie Feilberg
Prorektor Astrid Lægreid
Direktør for økonomi og eiendom Frank Arntsen
Direktør for organisasjon og informasjon Trond Singsaas
Konsulent Beate K. Reinertsen
Forfall:
Professor An-Magritt Jensen
Direktør Morten Loktu___________________________________________________________________________
Orienteringer:
1.

Orientering fra generalforsamlingen i TTO AS 17.03. 2009.
Protokoll fra møtet ble delt ut

M:\STYRET\PROT\2009\Endelig Protokoll 090326.doc

Side 1 av 7

2.

Orientering om status i campussaken: Det tilstrebes helhetlig campusplan mellom
NTNU og KD. KD har møte med NTNU uke 14. Deretter møte med politisk ledelse i
departementet for forankring mtp rask handlingsmulighet ved tiltakspakker.

3.

Jubileet 2010: I møte med ordføreren har NTNU invitert til samarbeid om
arrangementer. Styret vil bli orientert om status i mai- eller junimøtet.

4.

Styring og ledelse: Orientering om status i uravstemmingene ved instituttene.
(Oversikt utdelt)

Sakene ble behandlet i følgende rekkefølge: S-sakene 14, 15, O-sak 1, S-sakene 17, 18, 19,
O-sak 2, S-sak 16, Eventuelt___________________________________________________________________________
S-sak 14/09

Godkjenning av protokoll fra Styrets møte 25.02.2009

Vedtak:Protokoll fra Styrets møte 25.02. 2009 godkjennes med en tilføyelse i forfallslisten.

S-sak 15/09

Avsetninger knyttet til bevilgningsøkonomien ved NTNU prinsipper og tiltak
Notat

Vedtak:Styret vedtar at NTNU samlet skal ha mellom 5-10 % avsetninger.
Styret vedtar at enhetene ved NTNU kan ha avsetninger knyttet til ordinær drift som utgjør
maksimalt 12 % innen utgangen av 2013.
Styret vedtar forskuttering i 2009 til engangsinvesteringer i størrelsesorden NOK 40-80 mill.
og ber administrasjonen komme tilbake med prioriterte forslag til bevilgninger

S-sak 16/09

Språkpolitiske retningslinjer for NTNU
Notat

Vedtak:Styret vedtar følgende språkpolitiske retningslinjer for NTNU:

NTNUs språkpolitiske retningslinjer
ALLMENNE PRINSIPPER•NTNUs språkpolitikk skal bidra til å gjøre NTNU nasjonalt og internasjonalt
fremragende.

M:\STYRET\PROT\2009\Endelig Protokoll 090326.doc

Side 2 av 7

•Universitetet har et særlig ansvar for å bidra til å utvikle norsk språk og norsk fagterminologi. Norsk omfatter både bokmål og nynorsk.

•Ved NTNU er engelsk det primære fremmedspråket. Som fremmedspråk regnes ikkeskandinaviske språk. Dansk og svensk regnes som skandinaviske språk.

•NTNU har som mål å styrke det skandinaviske språkfellesskapet, og vil derfor fremme
bruk av framstående faglitteratur på skandinaviske språk både i undervisning og forskningnår det er faglig relevant.

•NTNU skal fremme parallellspråklighet. Det innebærer et språklig mangfold der norsk
brukes ved siden av ett eller flere fremmedspråk.

•Fagmiljøene skal bidra til å fremme god språkbeherskelse både blant studenter og tilsatte.
De skal legge særlig vekt på at studenter og tilsatte skal beherske både norsk og engelsk.

UTDANNINGGENERELT•Norsk er hovedspråket i undervisningen ved NTNU.

•De skandinaviske språkene svensk og dansk er sidestilt med norsk som undervisningsspråk.

•Faglitteratur og læremidler kan være både på skandinaviske språk, engelsk og/eller på
andre fremmedspråk, så fremt studentene tilegner seg kunnskaper på et høyt internasjonalt
faglig nivå. Der det finnes egnet faglitteratur på høyt nok faglig nivå på norsk, svensk eller
dansk, bør fagmiljøene informere studentene om denne litteraturen.

•Når språklig kompetanse er et sentralt læringsmål i emnet eller studieprogrammet, skal det
gå fram av emnebeskrivelser og studieplaner.

•

Emnebeskrivelsene og studieplanene skal alltid informere om hvilket undervisningsspråksom primært blir brukt.

STUDIEPROGRAM FOR NORSKSPRÅKLIGE STUDENTER•Undervisning på lavere grad og på lavere grads nivå i profesjonsstudiene skal i hovedsakvære på norsk. Studenter både på lavere og høyere nivå skal kjenne den sentrale
terminologien for sitt fagfelt både på norsk og engelsk, eller på andre fremmedspråk nårdet er relevant.

•Undervisning på engelsk kan gis uten nærmere godkjenning. Det kan også undervises påandre fremmedspråk når det er faglig relevant eller nødvendig.

•Undervisning på høyere grad kan gis med engelsk som hovedspråk. Uansett undervisningsspråk skal studentene kjenne til og kunne bruke norsk fagterminologi.

•Studenter på høyere nivå skal være i stand til å arbeide med sitt fag både på norsk ogengelsk, eller på andre relevante fremmedspråk.

INTERNASJONALE STUDIEPROGRAM OG STUDIEPROGRAM MED FREMMEDSPRÅKLIGUNDERVISNING

M:\STYRET\PROT\2009\Endelig Protokoll 090326.doc

Side 3 av 7•På internasjonale studieprogram undervises det på engelsk. Det kan likevel undervises pånorsk dersom det ikke deltar fremmedspråklige studenter.

•Der undervisningen gis på engelsk eller et annet fremmedspråk for at studentene skalutvikle evnen til å forstå og utøve faget sitt i en internasjonal sammenheng, må undervisningen opprettholdes på engelsk eller det aktuelle fremmedspråket, selv om det ikkedeltar fremmedspråklige studenter.

SPRÅKVALG I OPPGAVETEKSTER OG VED SKRIFTLIGE VURDERINGER•Bruk av språk ved skriftlige vurderinger (eksamensoppgaver) er regulert i NTNUs studieforskrift, jf § 34 pkt 2-4.

•

Når all undervisning gis på et ikke-skandinavisk språk, kan fakultetet bestemme at bådeoppgavetekst og besvarelse levert til vurdering skal være bare på det språket. I så fall skal
det være angitt i emnebeskrivelsen.

•Vurderingsbesvarelser og masteroppgaver kan leveres på norsk, svensk, dansk eller
engelsk hvis det ikke er fastsatt annen ordning i emnebeskrivelsen eller studieplanen.

•Der et annet fremmedspråk enn engelsk inngår i egenarten til emnet, i dets læringsmåleller pensum, fastsetter enheten selv hvilket språk kandidatene kan bruke i sinevurderingsbesvarelser.

•Masteroppgaven skrives på det språket som er mest relevant for innholdet i oppgaven og
de praktiske forholdene for hver enkelt masterstudent. Masteroppgaver som skrives pånorsk, skal ha et sammendrag på engelsk eller et annet relevant fremmedspråk. Masteroppgaver som skrives på et ikke-skandinavisk språk, skal ha et kort sammendrag på norsk.

FORSKNING•

Fagmiljøene skal arbeide for å fremme bedre språkbeherskelse og utvikle relevant fagterminologi – på norsk og engelsk, eventuelt andre fremmedspråk.

•Valg av publiseringsspråk er avhengig av hvem forskningen retter seg til og hva temaet
for forskningen er. I en del faglige sammenhenger er norsk derfor det mest relevante fagspråket for vitenskapelig fagutvikling og publisering. I andre sammenhenger er engelsk,eller andre fremmedspråk, best egnet.

•Ut fra NTNUs visjon skal forskningsresultater gjøres allment kjent både internasjonalt og
i det norske samfunnet. Tilsvarende skal internasjonale forskningsresultater i størst mulig
grad gjøres kjent i det norske samfunnet. De enkelte fagmiljøene ved NTNU må derfor habåde norskspråklig og relevant fremmedspråklig kompetanse.

•Doktoravhandlinger som skrives på engelsk eller et annet fremmedspråk, bør ha et norsksammendrag. Doktoravhandlinger som skrives på norsk, skal ha et engelsk sammendrag,eventuelt også et sammendrag på et annet fremmedspråk.

FORMIDLING•

Norsk er det primære formidlingsspråket ved NTNU.

•Ved formidling rettet til internasjonale målgrupper er engelsk det primære språket.

M:\STYRET\PROT\2009\Endelig Protokoll 090326.doc

Side 4 av 7

ADMINISTRASJON, INFORMASJON OG SAMFUNNSKONTAKT•

Administrasjonen har norsk som sitt primære arbeidsspråk.

•Når NTNU henvender seg til tilsatte eller studenter med fremmedspråklig bakgrunn, skal
det primært skje på engelsk.

•Administrativt tilsatte ved NTNU bør beherske norsk og engelsk.

•NTNU skal formidle sentral informasjon til både interne og eksterne mottakere på bådenorsk og engelsk.

•NTNU har som mål å gjøre all informasjon og saksutredning enkel, lett forståelig ogentydig.

SPRÅKOPPLÆRING•

Systematisk språkopplæring for både studenter og tilsatte skal være en integrert del av
NTNUs virksomhet.

•Studentene skal stimuleres til å utvikle sin akademiske framstillingsevne slik at de kan
bidra faglig så vel nasjonalt som internasjonalt.

•Universitetstilsatte som skal undervise på engelsk i internasjonale studieprogram, skal hatilbud om relevant språkopplæring og andre språklige tjenester for å sikre god undervisning.

•I NTNUs tilsettingsavtale for fremmedspråklige vitenskapelig tilsatte er det satt følgende
krav om å beherske norsk eller et annet skandinavisk språk: ”Det forutsettes at den tilsatteinnen en periode på tre år kan vise kunnskaper i norsk, eller et annet skandinavisk språk,på linje med trinn tre i kurset for fremmedspråklige holdt ved Institutt for språk- ogkommunikasjonsstudier.” Fremmedspråklige tilsatte skal derfor sikres opplæring i norskspråk, kultur og samfunnsforhold. NTNU skal så langt det er praktisk mulig, gi
fremmedspråklige studenter tilbud om relevante språkkurs i norsk språk og kultur.

S-sak 17/09

HMS Årsrapport 2008
Notat

Vedtak:Styret tar HMS Årsrapport for 2008 til etterretning.

S-sak 18/09

Utvikling av den sentrale faglige ledelsesfunksjonen
NotatVedtak:
Styret vedtar å opprette en ny prorektorstilling for kommende 4-årsperiode. Stillingen skal ha
et hovedansvar for nyskaping og eksterne relasjoner.
Styret forutsetter at alle tre stillingene utlyses på nytt.
M:\STYRET\PROT\2009\Endelig Protokoll 090326.doc

Side 5 av 7

S-sak 19/09

Tilsetting av dekaner
Notat. U.off., Offl. § 25

Vedtak:Styret tilsetter følgende dekaner ved NTNU for perioden 01.08.2009 – 31.07.2013:
Fakultet for arkitektur og billedkunst:
Det medisinske fakultet:
Det historisk-filosofiske fakultet:
Fakultet for informasjonsteknologi, matematikk og elektronikk:
Fakultet for ingeniørvitenskap og teknologi:
Fakultet for naturvitenskap og teknologi:
Fakultet for samfunnsvitenskap og teknologiledelse:

Tore I. Haugen
Stig A. Slørdahl
Kathrine Skretting
Geir ØienIngvald Strømmen
Bjørn Hafskjold
Jan Morten Dyrstad

Orienteringssaker:
O-sak 1/09

Nedgangskonjunktur – utfordringer og muligheter for NTNU
Notat

O-sak 2/08

Anskaffelser og Bidrags- og oppdragsfinansiert virksomhet (BOA)
NotatStyret anbefalte at en tilsvarende kontroll gjøres igjen om et års tid.
Riksrevisjonens brev av 17.02.2009 og NTNUs svar av 16.03.2009 (beggeutsatt offentlighet, Offl. § 5 (2)) ble utdelt i møtet.

Eventuelt
1.
Rigmor Austgulen: Forskerstillinger for kvinner. NTNU har en ambisjon om å økekvinneandelen og foreslår 5-års forskerstillinger øremerket for kvinner. Det trengs en
endring i struktur innen forskerstillinger. Prorektor Lægreid orienterte og viste til
handlingsplan for likestilling. Det ble også vist til departementets endelige avklaring
av at EUs regelverk ikke gir anledning til øremerking av stillinger. Det handler om
bevissthet i ansettelsesprosedyren. Kvalifiseringsstipend for kvinner kan være etmiddel for øket andel (2 – 3års professorkvalifiseringsstipend).
2.

Rigmor Austgulen: Manglende finansiering av studieprogram i nano. Styret harbevilget mye til satsingen, men det er tilbakemeldinger om at det ikke er lagt penger
inn i nanostudieprogrammet. Rektor orienterte om at dette programmet, i likhet med
de aller fleste nye studieprogrammer som er opprettet ved NTNU de senere årene, ikke
ble tildelt ny basisbevilgning ved opprettelsen. Det er en ikke ubetydelig grad av gjenbruk av emner i dette programmet, og fagområdet har hatt strategi- og omstillingsmidler til faglig utvikling og omstilling. Programmet er tverrfakultært, med NT somvertsfakultet. Finansieringssituasjonen vurderes når programmet nå er kommet i fulldrift, med henblikk på om dette programmet er kommet urimelig ut i forhold til andrenye programmer som er opprettet.

M:\STYRET\PROT\2009\Endelig Protokoll 090326.doc

Side 6 av 7

3.

Sara Underland Mjelva viste til artikkelen i Universitetsavisa om at NTNUsbachelorutdanning er minst relevant i forhold til å få jobb sammenlignet med andre
universitets bachelorutdanning. Prorektor Feilberg orienterte om at rektoratet er i ferd
med å lage en sak til styret om status og utvikling for bachelorutdanningene vedNTNU.

*****Neste møte i Styret er torsdag 23.04. 2009*****
Sakskart, saker og protokoller for styrets møter legges ut på flg. adresse:
http://www.ntnu.no/styret/saker_prot2007

M:\STYRET\PROT\2009\Endelig Protokoll 090326.doc

Side 7 av 7